Izvor materijala:

grupna mobilnost učenika (group mobility of school pupils) u Mađarskoj, Chongrad

Autor: Lada Malinović, nastavnica Osnovne škole Višnjevac, Višnjevac

**Actionbound**

Actionbound je interaktivna aplikacija koja omogućuje stvaranje i igranje digitalnih avantura, poput potraga za blagom, kvizova, edukativnih ruta ili timskih igara u stvarnom svijetu. Sve se igra pomoću pametnog telefona ili tableta.

Aplikacija koristi GPS, QR kodove, fotografije, video, tekstove i pitanja kako bi igrače vodila kroz unaprijed osmišljenu priču ili zadatke.

Actionbound aplikacija može se iskoristiti za upoznavanje grada kroz razne korake i zadatke koje učenici i učitelji trebaju ispuniti.

**Cilj aktivnosti**

Interaktivno istražiti grad/mjesto kroz igru, zabavu i edukaciju, koristeći mobilni aplikaciju.

Sudionici aktivno uče o gradu kroz spoj edukacije i igre (tzv. gamifikacija). Na kraju igrač ili tim može vidjeti svoje rezultate, bodove i fotografije, što dodatno potiče motivaciju i angažman.

**Kreiranje aktivnosti**

1. Registracija i prijava – potrebna je registracija na web stranici <https://actionbound.com>
2. Nakon registracije kliknuti na „Create a bound“ i unijeti naziv šetnje (npr. Let's explore Osijek!) i kreirati bound
3. Nakon toga možete dodavati sadržaj: davati informacije o lokacijama, postavljati pitanja vezana uz mjesto na kojem se nalaze, tražiti da se uslikaju ili snime na određenoj lokaciji, da pronađu točnu lokaciju koristeći GPS i sl.
4. Možete kliknuti na „Map“ na vrhu editora, unijeti GPS koordinate ili ih označiti direktno na karti tako da da igrači znanju kamo trebaju ići.
5. Nakon što testirate svoj bound i odlučite da ste zadovoljni, možete podijeliti link ili QR kod sa sudionicima. Sudionici moraju imati aplikaciju Actionbound na svom uređaju i spremni su za zadatke.

Na linku je Bound koji smo napravili za Erasmus+ domaćinstvo u Osijeku:

<https://en.actionbound.com/bound/lets-explore-osijek>

Bound “Let’s Explore Osijek” vodi kroz ključne lokacije kao što su Tvrđa, Promenada, konkatedrala, uz zanimljive istaknute točke – kombinira tekstualne opise, kvizove, foto zadatke i geolokaciju.

